79f0def4529df7e0822fd97795732b81


 Hvordan får du MobilePay?
----------------------------


spks.dk
2020.10

### For at oprette dig i MobilePay, skal du downloade og installere MobilePays app


1. Åbn [Google Play](https://play.google.com/store/apps/details?id=dk.danskebank.mobilepay) eller [App Store](https://apps.apple.com/dk/app/mobilepay/id624499138), og hent MobilePay-appen.
2. Åbn MobilePay-appen, og følg vejledningen på skærmen.
3. Du er nu klar til at sende og modtage penge.



0c04c017f64e5c51e1228a91655e5138


 Hvor meget kan man overføre med MobilePay?
---------------------------------------------


spks.dk
2020.10


### Det afhænger af din personlige beløbsgrænse, hvor meget du kan overføre og betale via MobilePay



Beløbsgrænsen afhænger blandt andet af, om du er verificeret med [NemID](/produkter/digital/overblik/nemid) og billedelegitimation i MobilePay. 
  

Du kan tjekke din nuværende beløbsgrænse i MobilePay-appen.   
  


1. Klik på *Menu* (nederst i højre hjørne).
2. Vælg *Indstillinger* (tandhjulet).
3. Vælg *Beløbsgrænser: h*er kan du se de forskellige beløbsgrænser til betaling i butik og private pr. dag og pr. år.


Ønsker du at hæve den maksimale beløbsgrænsen/limit, er det i samme menu. Det kræver blot yderligere verifikation.


*Du skal være opmærksom på, at du ikke kan sænke din maksimale beløbsgrænse igen efter, du har hævet den.*



Du kan læse mere om beløbsgrænser samt se, hvor meget du kan overføre med MobilePay på [MobilePays hjemmeside](https://mobilepay.dk/hjaelp/mobilepay-til-private/fakta/hvor-meget-kan-jeg-overfoere-med-mobilepay).  

a3923db7644da1142dc4f72e7423fe44


 Hvor gammel skal man være for at få MobilePay?
-------------------------------------------------


spks.dk
2020.10

Du skal være minimum 13 år for at kunne bruge MobilePay. 
  

Hvis du er under 18 år, skal dine forældre/din værge give dig lov til, at du opretter dig som bruger. De skal ikke gøre andet end at fortælle dig, at du gerne må få MobilePay. 
  

For at have MobilePay skal du også have dit eget betalingskort, og vi skal have registreret dit mobilnummer i vores system. 
  




2e4fe840806261796edc6142436e2c2a


 Hvordan virker MobilePay?
----------------------------


spks.dk
2020.10

### Sådan overfører du penge til andre via MobilePay


Du kan nemt og enkelt overføre penge med MobilePay. Det eneste du skal gøre er at følge nedenstående trin, så har modtager pengene med det samme: 


1. Log ind i MobilePay-appen.
2. Indtast det beløb, du vil overføre.
3. Vælg en modtager fra dine kontakter på telefonen eller indtast et telefonnummer.
4. Tryk *Næste*.
5. Indtast eventuelt en besked til den person, du vil overføre pengene til.
6. Swipe for at overføre


Du kan også anmode andre om penge i MobilePay-appen – ligesom du kan downloade [WeShare-appen](https://www.mobilepay.dk/privat/weshare-page). WeShare holder nemt styr på udlæg, når en større gruppe skal deles om udgifter. I kan løbende holde øje med, hvor meget hvert medlem har lagt ud, og WeShare-appen deler udgifterne lige op i sidste ende.   




d62ff0211952920b2b0de98ea9aafcfe


 Hvilke butikker har Mobilepay?
---------------------------------


spks.dk
2020.10

### Du kan betale med MobilePay i både fysiske butikker og på nettet


Der er løbende nye butikker, der tilmelder sig MobilePay – både fysiske og internetbutikker. Det er altså ikke alle butikker, der tilbyder sine kunder at betale med MobilePay – men flere er vej. Spørg i butikken, hvis du er i tvivl eller se efter MobilePay-logoet.      





